**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.3/1(prot. Nr.1, 3.§) |

Par projektu “Nacionālie koordinatori

Eiropas programmas ieviešanai

Latvijas pieaugušo izglītībā”

Pamatojoties uz Pašvaldību likuma 4.panta pirmās daļas 4.punktu, Izglītības likuma 17.panta trešās daļas 22.punktu, Eiropas Savienības Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” (projekta Nr.101051304-NCLV-ERASMUS-EDU-2021-AL-AGENDA-IBA), Liepājas valstspilsētas un Dienvidkurzemes novada attīstības programmas 2022.-2027.gadam rīcības virziena Nr.7 “Kvalitatīva, pieejama, iekļaujoša izglītība” uzdevumu Nr.7.5. “Izveidot profesionālās izglītības un koordinētas pieauguši izglītības sistēmas piedāvājumu atbilstoši darba tirgus pieprasījuma, sabiedrības attīstības tendencēm un personības izaugsmes vajadzībām”, lai izglītotu iedzīvotājus, veicinātu izpratni par digitālo pakalpojumu ieguvumiem ikdienas dzīves situācijās, kā arī mazinātu barjeras, kas traucē vai ierobežo digitālo pakalpojumu izmantošanu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1) un pastāvīgās Izglītības, kultūras un sporta komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt Liepājas pilsētas pašvaldības iestādes “Liepājas pilsētas Izglītības pārvalde” dalību kā sadarbības partnerim Izglītības un zinātnes ministrijas īstenotajā Eiropas Savienības Erasmus+ programmas projekta “Nacionālie koordinatori Eiropas programmas ieviešanai Latvijas pieaugušo izglītībā” pilotprogrammā “Digitālo pakalpojumu izmantošana ikdienas dzīves situāciju risināšanā”.

2. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei iekļaut projektu “Nacionālie koordinatori Eiropas programmas ieviešanai Latvijas pieaugušo izglītībā” Liepājas valstspilsētas un Dienvidkurzemes novada attīstības programmas 2022.-2027.gadam pielikumā “Liepājas valstspilsētas Rīcības un investīciju plāns 2022.-2027.gadam”.

3. Pilnvarot Liepājas pilsētas pašvaldības iestādes “Liepājas pilsētas Izglītības pārvalde” vadītāju parakstīt visu ar projektu “Nacionālie koordinatori Eiropas programmas ieviešanai Latvijas pieaugušo izglītībā” saistīto dokumentāciju.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Attīstības pārvaldei, Liepājas pilsētas Izglītības pārvaldei |